Argolidas nome
Argolidas nome (gr. Νομός Αργολίδας) ir viena no Peloponēsas perifērijas nomēm, kas atrodas Peloponēsas pussalas ziemeļaustrumos. Ziemeļos tā robežojas ar Korintijas nomi, dienvidrietumos ar Arkādijas nomi, bet ziemeļaustrumos ar Atikas perifērijas Pirejas nomi. Ziemeļos tai ir izeja pie Saronika līča, bet dienvidos to apskalo Argolidas līcis. Argolidas nomes administratīvais centrs ir Nauplija. Argolidas nome iekļauj sevī Argolidas vēsturisko apgabalu, kurā bronzas laikmetā atradās Mikēnu civilizācija, bet vēlāk tādi nozīmīgi senās Grieķijas kultūras centri kā Argosa, Epidaura, Troizēna u.c.